b"\n_START_ARTICLE_\nGerardo Mu\xc3\xb1oz Lorente\n_START_SECTION_\nBiografia\n_START_PARAGRAPH_\nVa fer els primers estudis al Col\xc2\xb7legi Immaculada (Barcelona) i al Col\xc2\xb7legi dels Orfes Militars de Madrid. Comen\xc3\xa7\xc3\xa0 a estudiar inform\xc3\xa0tica i ci\xc3\xa8ncies de la informaci\xc3\xb3 a la Universitat Aut\xc3\xb2noma de Barcelona, per\xc3\xb2 no acab\xc3\xa0 cap de les dues. El 1973 comen\xc3\xa7\xc3\xa0 a treballar com a cap comercial de Telef\xc3\xb3nica a Alacant, i entre 1978 i 1980 milit\xc3\xa0 sindicalment a la Uni\xc3\xb3 Sindical Obrera (USO)._NEWLINE_El 1984 va ingressar al Centro Democr\xc3\xa1tico y Social, del que en ser\xc3\xa0 secretari d'organitzaci\xc3\xb3 i secretari provincial a Alacant el 1986. Fou elegit diputat a les eleccions a les Corts Valencianes de 1987. El 1990 fou secretari de la Comissi\xc3\xb3 d'Investigaci\xc3\xb3 sobre tr\xc3\xa0fic d'influ\xc3\xa8ncies i \xc3\xbas d'informacions privilegiades en l'\xc3\xa0mbit de la Comunitat Valenciana. Fou candidat del CDS al Congr\xc3\xa9s dels Diputats a les eleccions generals espanyoles de 1989, per\xc3\xb2 no fou escollit._NEWLINE_El 1990 arrib\xc3\xa0 a ser president del CDS a la comunitat Valenciana per\xc3\xb2 despr\xc3\xa9s dels fracassos electorals del partit a les eleccions a les Corts Valencianes de 1991 i a les eleccions generals espanyoles de 1993 va abandonar el partit. Aleshores es va incorporar al PSPV-PSOE, del que en fou membre de l'executiva a Alacant. Va dimitir d'aquest c\xc3\xa0rrec el 2003 i des d'aleshores s'ha dedicat plenament a la seva carrera liter\xc3\xa0ria."